*Eftirfarandi dæmi á almennt við um gönguferðir í þéttbýli, áríðandi er að fara yfir þær gönguleiðir sem fyrirtækið býður og laga verklagsreglurnar að þeim, svipað og gert er í dæmi um áhættumat.*

**Búnaður:**

* GSM sími.
* Léttur sjúkrapoki/taska með plástrum, teygjubindi, sótthreinsandi og verkjatöflum.
* Lítið gjallarhorn ef við á, t.d. stór hópur, gengið um svæði þar sem er hávaði frá umhverfi.
* Viðbragðsáætlun.

**Þekking og færni starfsmanna:**

* Leiðsögumaður hefur góða þekkingu á leiðinni sem gengin er og hefur farið hana nokkrum sinnum við mismunandi aðstæður.
* Leiðsögumaður hefur reynslu og eða viðeigandi menntun í leiðsögn og hópstjórn.
* Leiðsögumaður er með gilt skyndihjálparskírteini frá viðurkenndum aðila.

**Við upphaf ferðar:**

* Lýsa leiðinni sem að fara á
  + vekja athygli á varasömum stöðum ef við á
  + gera grein fyrir salernisúrræðum
  + lengd ferðar
  + gæta þess að þátttakendur séu ekki fleiri en reglur fyrirtækisins segja til um.
* Fara yfir reglur í gönguferðinni,
  + halda hópinn
  + hegðun gagnvart annarri umferð, t.d. á þröngum á gangstéttum og gangstígum\*
  + hvernig farið er um svæði sem mögulega eru varasöm
  + hvernig fer hópurinn yfir umferðaræðar
  + eru þátttakendur sem ekki eru vanir hægriumferð
  + eru þátttakendur með skerta hreyfifærni, sjón, heyrn
  + eru ung börn í hópnum sem þarf að gæta sérstaklega að.
* Fara yfir að skófatnaður og annar búnaður þátttakenda sé í samræmi við aðstæður.
* Ef ísing eða svell er á leiðinni eru gestum boðnir léttir mannbroddar (teygjur/gormar).

**Á meðan að á ferð stendur:**

* Fylgjast með að enginn heltist úr lestinni,
  + slá tölu á hópinn þegar stoppað er
  + gæta þess að allir taki eftir þegar lagt er af stað eftir stopp.

**Hafa sérstaklega í huga:**

* Færð á veturna:
  + Ísingu, snjó, krap, klaka, svell og ruðninga.
  + Yfirfara leiðina áður en lagt er af stað og breyta í samræmi við reglur fyrirtækisins ef nauðsyn krefur.

\*Hópur sem gengur í hnapp á gangstétt getur t.d. valdið öðrum hættu með því að skapa ekki svigrúm til að mætast með eðlilegum hætti.

*Verklagsreglur skal yfirfara árlega og oftar komi upp atvik sem gefa tilefni til þess.*